སྐབས་དེར་དཔལ་ལྡན་སྲིད་སྐྱོང་མཆོག་གིས་ཚོགས་གཞོན་མཆོག་ནི་༸གོང་ས་༸སྐྱབས་མགོན་ཆེན་པོ་མཆོག་དང་བོད་མིའི་གྲོགས་པོ་བློས་ཐུབ་ཞིག་ཡིན་པ་མ་ཟད།ལྕམ་སྐུ་མཆོག་ནས་འཇར་མན་གྲོས་ཚོགས་ཀྱི་ཚོགས་གཞོན་ངོ་བོའི་ཐོག་ནས་སྲིད་སྐྱོང་མཆོག་གྲོས་ཚོགས་ནང་གཞུང་འབྲེལ་སྣེ་ལེན་གནང་བར་བསྔགས་བརྗོད་གནང་།དེ་བཞིན་སྲིད་སྐྱོང་མཆོག་གིས་འཇར་མན་ཤར་ནུབ་དབར་དེ་སྔའི་གང་རོ་དེ་ད་ཆ་གཏོར་ནས་ཡུལ་གཉིས་གཅིག་གྱུར་ཐོག་རང་དབང་གི་དཔལ་ལ་ལོངས་སུ་སྤྱོད་བཞིན་པ་ལྟར་བོད་ནང་དུའང་དམ་བསྒྲགས་ཀྱི་གང་རོ་དེ་མྱུར་དུ་རྩབ་ཧྲལ་གཏང་ནས་བོད་མི་རྣམས་རང་དབང་གི་དཔལ་ལ་ལོངས་སུ་སྤྱོད་ཐུབ་པའི་རེ་བ་ཡོད་སྐོར་ཞུ་སྐབས་ཚོགས་གཞོན་མཆོག་ནས་མཐའ་གཅིག་ཏུ་མོས་མཐུན་གནང་འདུག